Oidrema peakraav

Oidrema peakraav on kraav Pärnumaal Lääneranna vallas Oidrema, Paimvere, Tuhu, Tõitse, Soovälja, Kunila ja Parivere külas.

Peakraavi pikkus on 11,7 km ning see suubub Parivere ja Kunila küla piiril paremalt Tuudi jõkke (15,1 km suudmest). Peakraavi valgla on 58,8 km². See saab alguse Paimvere külas. 7,3 km suudmest suubub sellesse Tuti kraav. Peakraavist kirdesse jääb Lihula maastikukaitseala (Lihula raba). Peakraavist edelasse jääb Tuhu maastikukaitseala (Tuudi raba, Tuhu soo). Peakraavi suudmes asub Oidrema hüdromeetriajaam.

Oidrema peakraav on tugevasti muudetud avalik veekogu, mille piiranguvöönd on 100 m.

Oidrema peakraavi keskkonnaregistri kood on VEE1118100.

 Välislingid 


Kategooria:Eesti kraavid
Kategooria:Pärnu maakonna jõed
Kategooria:Lääneranna vald
Kategooria:Matsalu alamvesikond